CELEX: 32007D0711
Language: da
Date: 2007-09-25 00:00:00
Title: Den Udenrigs- og Sikkerhedspolitiske Komités afgørelse BiH/11/2007 af 25. september 2007 om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina

6.11.2007   
            
            
               DA
            
            
               Den Europæiske Unions Tidende
            
            
               L 288/60
            
         
      DEN UDENRIGS- OG SIKKERHEDSPOLITISKE KOMITÉS AFGØRELSE BiH/11/2007
   af 25. september 2007
   om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina
   (2007/711/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
   ud fra følgende betragtninger:
   
               (1)
            
            
               Rådet har i medfør af artikel 6 i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe yderligere afgørelser om udnævnelse af den øverstbefalende for EU-styrken.
            
         
               (2)
            
            
               Ved PSC’s afgørelse BiH/9/2006 (2) af 27. juni 2006 blev kontreadmiral Hans-Jochen WITTHAUER udnævnt til øverstbefalende for EU-styrken i Den Europæiske Unions militæroperation i Bosnien-Hercegovina.
            
         
               (3)
            
            
               Den øverstbefalende for EU-operationen har indstillet generalmajor Ignacio MARTÍN VILLALAÍN som den nye øverstbefalende for EU-styrken i Den Europæiske Unions militæroperation i Bosnien-Hercegovina.
            
         
               (4)
            
            
               EU’s Militærkomité har støttet indstillingen.
            
         
               (5)
            
            
               I medfør af artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet.
            
         
               (6)
            
            
               Det Europæiske Råd vedtog på mødet i København den 12. og 13. december 2002 en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —
            
         TRUFFET FØLGENDE AFGØRELSE:
   Artikel 1
   Generalmajor Ignacio MARTÍN VILLALAÍN udnævnes herved til øverstbefalende for EU-styrken i Den Europæiske Unions militæroperation i Bosnien-Hercegovina.
   Artikel 2
   Denne afgørelse får virkning fra den 4. december 2007.
   
      Udfærdiget i Bruxelles, den 25. september 2007.
      
         
            På vegne af Den Udenrigs- og Sikkerhedspolitiske Komité
         
         C. DURRANT PAIS
         
         
            Formand
         
      
   
   
      (1)  EUT L 252 af 28.7.2004, s. 10.
   
      (2)  EUT L 196 af 18.7.2006, s. 25.